Prokurör: Toomse kaitsja keeldus julgeolekukontrollist - Eesti - Postimees: Värsked uudised Eestist ja välismaalt
Prokurör: Toomse kaitsja keeldus julgeolekukontrollist
21. september 2010, 12:42
Kaitseväe ohvitser Rene Toomse
Riigiprokurör Triin Bergmann ütles kaitseväe ohvitseri Rene Toomset puudutava riigisaladuse lekitamise menetlust kommenteerides, et kohtumenetlust ei saanud alustada Toomse kaitsja julgeolekukontrollist keeldumise tõttu.
Tänane Postimees kirjutas, et kapo teatas pooleteise aasta eest oma aastaraamatus kogu riigile, et kaitseväe ohvitseri Rene Toomset kahtlustatakse riigisaladuse lekitamises. Ehkki prokuratuur on nüüdseks menetluse lõpetanud, ei kavatse kapo meedias kohtumõistmise vallandamise eest vabandada.
Prokuratuuri teatel alustati kriminaalmenetlust 10. aprillil 2007 ning 2009. aasta märtsis esitati Rene Toomsele süüdistus riigisaladuse avalikustamises ja kriminaalasi saadeti kohtusse.
«Seega, arvestades eeltoodud asjaolusid, oli prokuratuur seisukohal, et toimepandud kuritegude tehiolud ja raskus ei kaalu üles süüdistatava õigust vabalt valida kaitsjat ning samuti õigust kriminaalmenetlusele ja kohtulahendile mõistliku aja jooksul.»
Seetõttu lõpetas kohus 17. septembril määrusega kriminaalmenetluse, juhindudes KrMS §-st 202 lg 1 ning pannud Rene Toomsele KrMS § 202 lg 2 p 2 alusel kohustuse tasuda riigituludesse 20 000 krooni.